એકાદ કલાક બાદ કિરીટભાઈ પણ પોતાના પરિવાર સાથે આવી પહોંચ્યા અને મેહુલ અને પરેશભાઈ સાથે થોડાક મજૂરો લઈને પેલા મકાને ગયાં અને મેહુલ દર્શાવેલ જગ્યાએ મજૂરો પાસે ખોદાવ્યું અને પોતાના મોટાભાઈ દ્વારા જે પરિવારને કમોતે મરવાનો વારો આવ્યો હતો,તે દરેકના અસ્થિઓ નું કંકાલ મળ્યું.ત્યારબાદ બધાએ તે દરેક પરિવારજનો ના આત્માને શાંતિ મળે તે માટે શાસ્ત્રોવત બધી અંતિમ વિધિ કરાવી. કિરીટભાઈ અને તેના તમામ પરિવારજનો એ પોતાના મોટાભાઈ દ્વારા કરવામાં આવેલ આવા ક્રૂર અને નિર્દય કૃત્ય બદલ ક્ષમા યાચનાં કરી, અને બધાની રજા લઇ ત્યાંથી પોતાના ઘરે જવા માટે રવાના થયાં.